Legal Document

Category: 2277

Text:
18. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 76002/1468 της 27/30 Ιουλ. 1965 (ΦΕΚ Β΄ 469) Περί εκτελέσεως υπηρεσίας επιταγών υπό των Ταχ. Πρακτορείων. Έχοντες υπ’ όψιν: 1)Τα άρθρ. 1, 3 και 8 του Ν.Δ. 404/47 «περί ταχ. επιταγών». 2)Το Β.Δ. 618/1961 «περί Ταχ. Πρακτορείων». 3)Την υπ’ αριθ. 64/13.7.1965 γνωμοδότησιν του Συμβουλίου Ταχ. Εκμ/σεως, αποφασίζομεν: α)Ορίζομεν όπως αι χρηματικαί δοσοληψίαι της δι’ αλληλοχρέου λ/σμού εκτελουμένης Υπηρεσίας επιταγών μεταξύ Ταχ. Πρακτορείου και γραφείου Επιβλέψεως διενεργώνται δι’ αυτοπροσώπου μεταβάσεως του διαχειριστού του Πρακτορείου εις το γραφείον Επιβλέψεως, ή τη μεσολαβήσει των αγροτικών διανομένων και κατά την διαδικασίαν την προβλεπομένην υπό των άρθρ. 155-173 του κανονισμού της Υπηρεσίας επιταγών. β)Επιτρέπομεν όπως ο διαχειριστής του Ταχ. Πρακτορείου διατηρή εκ του αλληλοχρέου λ/σμού της Υπηρεσίας επιταγών ποσόν ουχί ανώτερον των 5.000 δραχμών δια την εξυπηρέτησιν των αμέσων αναγκών της Υπηρεσίας ταύτης. Ο έλεγχος εν γένει και η παρακολούθησις των χρηματικών υπολοίπων εκάστου Ταχ. Πρακτορείου ενεργείται υπό του προϊσταμένου του γραφείου επιβλέψεως. Σελ. 308,02(γ) 356-094